钦定古今图书集成/明伦汇编/氏族典/第316卷 > 《廖用贤尚友录》 > 荣鴐鹅
## 钦定古今图书集成/明伦汇编/氏族典/第316卷 > 《廖用贤尚友录》 > 荣鴐鹅

按《春秋臣传》：荣成伯名鴐鹅，一名栾，鲁大夫也，子叔
声伯之子，荣其邑也。昭公二十八年，公如楚，及汉。楚
康王卒，公欲反。子服惠伯曰：“君子有远虑，小人从迩，
不如归也。”成伯曰：“远图者忠也。”公遂行反，及方城，闻
季武子袭卞，公欲毋入。成伯曰：“宿之事君也，不敢不
悛。醉而怒，醒而喜，庸何伤？君其入也。”乃归。定公元年，
昭公之丧至自干侯。季氏使役如阚氏，将沟焉。鴐鹅
曰：“生不能事死，又离之，以自旌也。纵子忍之，后必或
耻之。”乃止。季孙问鴐鹅曰：“吾欲为吾谥，使子孙知之。”
对曰：“生不能事死，又恶之，以自信也。将焉用之？”乃止。
七月，葬昭公于墓道南。孔子之为司寇也，沟而合诸
墓。